open-index/open-wikipedia-markdown huggingface dataset:
Viliam Schrojf

**Viliam Schrojf** (* 2. august 1931, Praha – † 1. september 2007, Bratislava) bol slovenský futbalový brankár hrajúci za tímy Křídla vlasti Olomouc, Slovan Bratislava a Lokomotíva Košice. Hrával aj za Česko-Slovensko, s ktorým získal na Majstrovstvách sveta v Čile v roku 1962 druhé miesto.  Práve vďaka jeho výkonu sa česko-slovenské mužstvo dostalo až do finále a Schrojf sa stal najlepším brankárom šampionátu.

## Klubová kariéra
Vildo Schrojf sa narodil v Prahe, kde začal hrať medzi dospelými v klube Admira Praha XIII. (1949 - 1952). Po vojenskej základnej službe, ktorú absolvoval ako brankár v Křídlach vlasti Olomouc, hral od roku 1955 desať sezón v Slovane Bratislava.  Do Slovanu prišiel v čase, kedy tréner Leopold Šťastný budoval nové mužstvo, ktoré malo nadviazať na úspechy tímu z konca štyridsiatych rokov. Schrojf bol desať rokov prvým brankárom mužstva a ešte roku 1955 dopomohol klubu k zisku majstrovského titulu. Svoju poslednú sezónou na Slovensku absolvoval v Lokomotíve Košice. Schrojf odohral celkom 240 ligových zápasov a ako zaslúžilému reprezentantovi mu umožnili v roku 1967 odchod do zahraničia, kde hral v Austrálii za Sláviu Melbourne a neskôr od roku 1973 do 1977 pôsobil ako hrajúci tréner v ASV Kittsee.

## Reprezentácia
Debutoval 4. októbra 1953 v Prahe v nešťastnom zápase proti Maďarsku, keď na druhý polčas vystriedal Imricha Stacha. Dostal len jeden gól. Česko-Slovensko nakoniec prehralo 1-4.
Svoj vrchol zažil na MS v Čile v tíme vedenom Rudolfom Vytlačilom, kedy sa Česko-Slovensko ako najúspešnejšie európske mužstvo dostalo prekvapivo až do finále práve vďaka Schrojfovmu výkonu.  Ani španielske, maďarské či brazílske hviezdy ho nedokázali prekonať a v semifinále proti Juhoslávii inkasoval len raz.  Pamätný zostal najmä štvrťfinálový zápas so skvelým maďarským tímom, po ktorom ho vďační spoluhráči vyniesli na rukách z ihriska. Tento "futbalový Verdun," v ktorom "šesťruký" Vildo podal v skutku neuveriteľný výkon a zaslúžil si uznanie i obdiv celého sveta, skončil pre česko-slovenský tím najtesnejším víťazstvom 1-0. Vratké športové šťastie sa mu však postavilo chrbtom vo finále, kedy Česko-Slovensko dva razy inkasovalo po chybe brankára. Napriek tomu však Schrojf celkom zaslúžene získal ocenenie najlepšieho brankára majstrovstiev. Schrojf sa tiež podieľal na úspechu česko-slovenského národného mužstva na prvých ME v roku 1960, kde skončilo tretie, a s reprezentáciou sa rozlúčil kvalifikáciou na MS 1966.
Celkovo reprezentoval svoju krajinu na troch majstrovstvách sveta, čo žiaden iný česko-slovenský brankár nezopakoval.

## Ocenenia
* Zoznam 50 najvýznamnejších osobností vyhlásených Európskou futbalovou úniou
* Najlepší brankár Majstrovstiev sveta 1962.
* člen Siene slávy slovenského futbalu

## Referencie

Kategória:Slovenskí futbalisti
Kategória:Česko-slovenskí futbalisti
Kategória:Hráči VTJ Dukla Olomouc
Kategória:Hráči ŠK Slovan Bratislava
Kategória:Hráči FC Lokomotíva Košice
Valenčný kvark

Tri kvarky ktoré určujú kvantové čísla nukleónov sa nazývajú valenčnými. Avšak okrem týchto kvarkov v nukleóne existujú ešte aj morské kvarky a virtuálne páry kvarkov a antikvarkov. Ich efektívne kvantové čísla dosahujú priemer nula a preto nevplývajú na hodnotu kvantových čísiel nukleónu. Napriek tomu sú kvôli svojmu elektrickému náboju "viditeľné" v hlboko-nepružnom rozptyle. Nesú len veľmi malé časti hybnosti nukleónu.

## Literatúra
* 

Kategória:Kvarky
Filippo Raciti

**Filippo Raciti** (* 17. január 1967, Catania - † 2. február 2007, Catania) bol taliansky policajt, ktorý zomrel 2. februára 2007 po futbalovom zápase medzi Cataniou a Palermom. 

Raciti vstúpil do policajného zboru v roku 1986, žil v meste Acireale so svojou ženou a dvoma deťmi (15 a 9-ročný).

## Smrť
Zomrel po futbalovom zápase sicílskeho derby medzi Cataniou a Palermom po tom, čo ho jeden z fanúšikov zasiahol kusom z umývadla. Raciti pokračoval vo svojej práci a 45 minút na to skolaboval, keď v jeho blízkosti vybuchla malá bomba. Pôvodným stanoviskom smrti bol práve výbuch malej bomby, ale pitva preukázala, že zomrel po zásahu umývadlom.

## Dôsledky
Dôsledkom týchto nepokojov bolo suspendácia všetkých zápasov v Taliansku vrátanie reprezentácie na jeden týždeň a jeho smrť vyvolala silné emócie v celom štáte a solidaritu voči talianskym policajtom. 17. februára 2007 sa mestská rada mesta Quarrata v Toskánsku rozhodla pomenovať mestský futbalový štadión po ňom. 11. marca 2007 mu udelená medaila *Medaglia d'oro al valor civile alla memoria* in memoriam.

## Pozri aj
* Športoví chuligáni

## Referencie

Kategória:Talianski policajti
Kategória:Zomretí pri výkone služby
Kategória:Osobnosti z Catanie
Roald Dahl

**Roald Dahl** (* 13. september 1916, Llandaff, Spojené kráľovstvo – † 23. november 1990, Oxford) bol britský spisovateľ a stíhací pilot, známy hlavne od roku 1940 tvorbou pre deti i dospelých. K jeho najznámejším dielam patrí *Charlie a továreň na čokoládu*, *Matilda*, *Čarodejnice* a *Jakub a obrovská broskyňa*.

## Životopis
Narodil sa nórskym rodičom Haraldovi Dahlovi a Sofie Magdalene Dahl  Hesselbergovej. V roku 1916 sa celá rodina presťahovala do Cardiffu. Meno dostal podľa polárneho bádateľa Roald Amundsena, vtedajšieho nórskeho národného hrdinu. 

V roku 1920 zomrela jeho sestra Astri na zápal slepého čreva. O rok neskôr zomrel aj jeho otec (na zápal pľúc). Jeho matka sa rozhodla zostať naďalej vo Walese, pretože si jej manžel želal, aby jeho deti študovali v anglických školách. Prvá škola, na ktorú začal ako 7-ročný chodiť, bola The Cathedral School v Llandaffe. Neskôr (keď mal 9 rokov) prestúpil do internátnej školy Saint Peter's vo Weston-super-Mare. Cítil sa tu veľmi osamelo a bol často šikanovaný. V trinástich rokoch začal navštevovať Repton School v Derbyshire.

Po dokončení školy nastúpil do firmy Shell a stal sa jedným z obchodných zástupcov pre oblasť východnej Afriky. Počas druhej svetovej vojny slúžil v Britskom kráľovskom letectve. Po krátkej dobe havaroval, čo mu neskôr znemožnilo pokračovať v letectve. Do konca vojny potom pracoval ako Asistent Air Attache v USA. 

V roku 1953 sa oženil s filmovou herečkou Patriciou Neal, nositeľkou Oscara za rolu vo filme *Hud*. Mali spolu päť detí, z ktorých jedno nešťastne zomrelo v roku 1962. Patriciu postihla mŕtvica, a po jej zotavení sa v roku 1983 nakoniec rozviedli. Neskôr sa oženil s Felicity Croslandovou.

Zomrel na leukémiu vo veku 74 rokov.

## Diela
### Tvorba pre deti
* 1961 – *Jakub a obrovská broskyňa* 
* 1964 – *[[Charlie a továreň na čokoládu (kniha)|Charlie a továreň na čokoládu]]* 
* 1966 – *Zázračný prst* 
* 1943 – *Minpinkovia*
* 1970 – *Fantastický pán Lišiak* 
* 1971 – *Charlie a veľký sklený výťah *
* 1975 – *Danny, majster sveta* 
* 1978 – *Obrovský Krokodíl* 
* 1980 – *Hastrošovci* (The Twits)
* 1981 – *Jurov zázračný liek* 
* 1983 – *Čarodejnice* 
* 1982 – *Kamoš obor* (The BFG)
* 1985 – *Žirafa, Pelly a ja* 
* 1988 – *Matilda* 
* 1989 – *Akčan Tyrok*

### Tvorba pre dospelých
* 1946 
Desať príbehov o letiacich a lietaní* 
* [[1953]] – *Človek ako vy* 
* [[1954]] – *Aj jahňa môže zabiť* 
* [[1960]] – *Pobozkaj ma, pobozkaj* 
* [[1969]] – *Dvadsať deväť bozkov Roalda Dahla* 
* [[1974]] – *Ľúbostné rošády* 
* [[1978]] – *The Best of Roald Dahl* 
* [[1979]] – *Neuveriteľné príbehy*
* [[1991]] – *Kolekcia krátkych príbehov od Dahla* 
* [[2006]] – *Roald Dahl – Zbierka príbehov* 
* [[2008]] – *Poklad Roalda Dahla''

## Referencie

## Iné projekty

## Externé odkazy
*Oficiálna stránka
*Múzeum Roald Dahl
*Nadačná stránka Roalda Dahla
*Stránka slovenského vydavateľa Roald Dahla

## Zdroj

Kategória:Anglickí spisovatelia
Kategória:Anglickí spisovatelia pre deti a mládež
Kategória:Britskí letci
Kategória:Britské letecké esá druhej svetovej vojny
Kategória:Príslušníci Royal Air Force
Kategória:Úmrtia na leukémiu
Kategória:Úmrtia na rakovinu v Anglicku
Fatih Terim

**Fatih Terim** prezývaný aj *Imperátor* (* 4. september 1953, Adana) je bývalý turecký futbalový reprezentant a v súčasnosti pôsobí ako futbalový tréner Turecka.

## Trénerské úspechy
### Klubové
* Pohár UEFA; (2000) - Galatasaray
* Turecká liga; (1997, 1998, 1999 a 2000) - Galatasaray
* Turecký pohár; (1999 a 2000) - Galatasaray

### Reprezentačné
* Euro 2008 - semifinále  - Turecko

### Osobné
* 6. najlepší tréner podľa medzinárodnej futbalovej federácie pre históriu a štatistiku; 2001

Kategória:Narodenia v 1953
Kategória:Tureckí futbalisti
Kategória:Tureckí futbaloví tréneri
Kategória:Hráči Adana Demirspor
Kategória:Hráči Galatasaray SK
Obklad (terapia)

**Obklad** je zabalenie častí tela do vlhkého ľanového plátna a potom do suchej vlnenej
látky. Obklad pôsobí miestne na kožu aj na vnútorné orgány príslušnej oblasti.
K obkladom patria aj zábaly, na ktoré možno použiť bahno, hlinu, melasu, čím
sa prekrví pokožka a vyvoláva potenie. Potom sa telo osprchuje.

Kategória:Fyzioterapia
Edward Lorenz

**Edward Norton Lorenz** (* 23. máj 1917, West Hartford, Connecticut, USA – † 16. apríl 2008, Cambridge, Massachusetts) bol americký matematik a meteorológ venujúci sa teórii chaosu, zaviedol termín podivný atraktor. Je spojený s fenoménom známym ako motýlí efekt.

## Životopis
Narodil sa v západnom Hartforde v štáte Connecticut, diplom z matematiky získal na Univerzite Dartmouth v roku 1938, na Harvarde v roku 1940 a diplom z meteorológie na MIT v rokoch 1943 a 1948. Keď v druhej svetovej vojne slúžil ako predpovedajúci meteorológ, rozhodol sa tento odbor študovať. 

"Ako chlapec som sa vždy zaujímal o čísla a fascinovali ma zmeny počasia," napísal Lorenz vo svojej autobiografii. V roku 1960 prišiel na to, že aj malé rozdiely v dynamicky fungujúcom systéme môžu byť pôvodcom veľmi veľkých zmien, čo je dnes známe ako motýlí efekt. V roku 1972 zverejnil štúdiu s názvom *Predvídateľnosť: Môže trepot motýlích krídel v Brazílii spôsobiť [[tornádo]] v Texase?* Ukázal, že niektoré deterministické systémy majú formálne hranice predvídateľnosti, Lorenz v podstate zneplatnil teóriu karteziánskeho vesmíru a podnietil to, čo niektorí označujú ako tretiu vedeckú revolúciu v 20. storočí, po relativite a kvantovej fyzike.

Edward Lorenz v stredu 16. apríla 2008 vo veku 90 rokov podľahol rakovine. Zanechal po sebe tri deti a štyri vnúčatá.

## Referencie


## Externé odkazy
* Video clip of Edward N. Lorenz speaking at the International Conference on Complex Systems, hosted by the New England Complex Systems Institute (NECSI) 
* Obituary
* National Academy of Sciences Biographical Memoir

Kategória:Matematici USA
Kategória:Meteorológovia USA
Kategória:Zahraniční členovia Kráľovskej spoločnosti
Kategória:Absolventi MIT
Kategória:Osobnosti z Connecticutu
Obraz (filozofia)

**Obraz** je vo filozofii je materiálny alebo ideálny výtvor zobrazovacej alebo obrazotvornej činnosti v najširšom zmysle slova. V dejinách sa vytvorili rôzne predstavy o obraze alebo pojmy obrazu, pričom tieto významové útvary možno deliť podľa rôznych kritérií, napr. podľa toho, či vznikli v špeciálnovednej alebo filozofickej oblasti (na jednej strane napr. optický pojem obrazu, literárnovevdný pojem obrazu, matematický pojem obrazu a pod., na druej strane napr. gnozeologický pojem obrazu, estetický pojem obrazu a pod.), podľa toho, v ktorej filozofickej disciplíne vznikli, ktorý filozofický smer alebo filozof vytvoril pojem obrazu (napr. Platónov pojem obrazu, Demokritov pojem obrazu, marxistický pojem obrazu, naivorealistický pojem obrazu atď.), podľa toho, o obraz čoho ide (napr. obraz sveta, obraz človeka) a pod.

## Názory na obraz

Obraz je podľa Kanta výtvor empirickej schopnosti produktívnej obrazotvornosti.

Obraz je podľa Platona všetko, čo je prístupné zmyslovému vnímaniu, "videný rod" súcien proti rodu "pomyselnému". Napr. tiene, odrazy na lesklých plochách, hmotné predmety prirodné (zvieratá, rastliny, nebeské telesá), umelé (geometrické modely a kresby), stavy a konania, ktorými sa prejavuje istá idea (napr. spravodlivé konanie je viditeľným obrazom idez spravodlivosti). Sám svet je obrazom boha pomyselného. Obraz veci je jednou zo základnych podmienok, prostriedkov poznania veci.

## Zdroje

Kategória:Filozofický slovník
Salak

**Salak** je v súčasnosti neaktívny stratovulkán, nachádzajúci sa na indonézskom ostrove Jáva. Vrchol  vysokého vulkánu je ukončený dvoma krátermi so silne poškodenými stenami. Sopka bola naposledy aktívna v januári roku 1938 – išlo o menšiu freatickú erupciu z parazitického krátera na západnom svahu, podobne ako aj predchádzajúce erupcie v 20. storočí. V súčasnosti sa v tejto oblasti nachádzajú aktívne fumaroly a okolie vulkánu je miestom geotermálneho prieskumu.

## Iné projekty
.

## Externé odkazy
* www.volcano.si.edu  – stratovulkán Salak na Global Volcanism Program 

Kategória:Sopky Indonézie
Kategória:Stratovulkány
Zemetrasenie v Indickom oceáne 26. decembra 2004

náhľad|vpravo|Animácia zemetrasenia v Indickom oceáne

**Zemetrasenie v Indickom oceáne** alebo **Sumatransko-andamanské zemetrasenie**, ktoré sa udialo o 00:58:53 svetového času 26. decembra 2004, bolo podmorské tektonické zemetrasenie subdukčného pôvodu, ktorého epicentrum sa nachádzalo západne od Sumatry v Indonézii. Bolo jedným z najväčších zemetrasení za posledných 100 rokov. Zemetrasenie spôsobilo sériu ničivých cunami pozdĺž priľahlého pobrežia Indického oceánu, ktoré zasiahli 11 krajín, kde zahynulo viac než 225 000 ľudí. Prívalové vlny dosahovali výšku . Medzi najviac postihnuté krajiny patrila Indonézia, Srí Lanka, India a Thajsko.

S momentovým magnitúdom hlavného ostrasu dosahujúcim hodnoty od 9,1 do 9,3 je radené medzi najsilnejšie zemetrasenia zaznamenané seizmografmi. Najsilnejšie dotrasy mali hodnotu magnitúda 7,1. Pri tomto zemetrasení bol tiež zaznamenaný zatiaľ najdlhší čas pohybu pozdĺž zlomovej plochy, ktorý trval 8,3 až 10 minút. Spôsobilo silné vibrácie celej planéty a horizontálny pohyb morského dna o .

Zemetrasenie malo neobyčajne veľký geografický dosah. Presun blokov pozdĺž  dlhej zlomovej plochy sa odhaduje na približne  smerom do subdukčnej zóny, kde sa Indická platňa podsúva pod Barmskú platňu. Pohyb nebol priebežný, ale prebiehal v postupných skokoch a trval 8,3 až 10 minút. Seizmografické a akustické merania potvrdzujú, že počas prvej fázy pohybu došlo k vzniku asi  dlhej a  zlomovej zóny, nachádzajúcej sa asi  pod povrchom morského dna. Išlo o najväčšiu dosiaľ zaznamenanú zlomovú poruchu spôsobenú zemetrasením. Porucha sa zväčšovala rýchlosťou /s čo je asi /h, pri pobreží indonézskej provincie Aceh smerom na severozápad po dobu asi 100 sekúnd. Po asi 100 sekundovej prestávke opäť pokračovala k Andamanským a Nikobarským ostrovom. Severná časť zlomu vznikala pomalšie ako južná časť, rýchlosťou /s teda /h a pokračovala na sever ešte 5 minút, až kým nenarazila na rozhranie, kde sa subdukčná zóna mení na smerný posun, kde sa dve platne pohybujú pozdĺž seba. Tu bol objem presunutej vody menší a preto ani cunami, ktoré zasiiahli priľahlé časti pobrežia v severnej časti Indického oceánu neboli také vysoké.

Obrovské škody, ktoré zemetrasenie spôsobilo na mnohých miestach, ako aj prítomnosť veľkého množstva turistov zo západných krajín, urýchlili dodávky humanitárnej pomoci do postihnutých oblastí. Svetová verejnosť prispela postihnutým krajinám pomocou vo výške 7 miliárd amerických dolárov.

## Iné projekty

Indický oceán, 2004
Kategória:26. december
Kategória:2004 v Ázii
Kategória:Katastrofy v 2004
Reposianus

**Reposianus** bol rímsky básnik, autor skladby *De concubitu Martis et Veneris* (O súloži Marsa a Venuše) dochovanej v zborníku neskoršej antickej poézie *[[Anthologia Latina]]*. Pôsobenie autora zaraďujú niektorí do 3. storočia, iní do 4. alebo 5. storočia.

Reposianova báseň sa zaoberá látkou, ktorá je podrobne vyložená už v 6. knihe Homérovej *[[Odysea|Odysseie]]* - báje o cudzoložstve Venuše a Marsa, ktorú Venušin manžel Vulkán odhalí, milencov prichytí pri čine a spúta ich zázračnou sieťou, z ktorej sa nemôžu vyslobodiť. Reposianova verzia príbehu je zaujímavá manierizmom (popisy miest, na ktorých sa dej mýtu odohráva). Erotický námet skladby do istej miery napodobuje mimické predstavenia, ktoré sa tešili počas celého cisárstva veľkej obľube.

## Literatúra
* 

Kategória:Básnici starovekého Ríma
Terentianus Maurus

**Terentianus** nazývaný **Maurus** (teda z Mauritánie) bol rímsky gramatik, autor veršovaného diela o metrike a gramatike. Pôsobil pravdepodobne na konci 2. storočia, najneskôr na konci 3. storočia. V jeho tvorbe je patrný vplyv hnutia poetae novelli.

Terentianus zložil tri básnické skladby dochované v spoločnom zväzku – De litteris (O písmenách), De syllabis (O slabikách) a De metris (O metre). Posledné dielo sa nedochovalo úplne. Metrická skladba vychádza z teórie básnika Caesia Bassa, podľa ktorej sú všetky typy metier variáciami dvoch základných foriem, hexametru a jambického trimetru.

Niektorí odborníci stotožňujú Terentia Maura so správcom mesta Syene (dnes Asuán), o ktorom sa zmieňuje epigramatik Martialis, čím by bol Terentianus posunutý do 1. storočia.

## Referencie

## Literatúra
* 

## Zdroj

Kategória:Básnici starovekého Ríma
Orebić

**Orebić** () je obec v Chorvátsku v Dubrovnícko-neretvianskej župe, ktorá leží na polostrove Pelješac.

## Polohopis
Orebić je situovaný na juhozápade polostrova Pelješac, pod  vysokým vrchom Sveti Ilija. Nachádza sa pri Pelješackom kanále oproti Korčule, s ktorou má pravidelné trajektové spojenie.

## Členenie obce
Obec Orebić sa člení na 14 častí *(naselja)*: Donja Banda *(Banda Inferiore)*, Kućište *(Queschio)*, Kuna Pelješka *(San Paolo di Monte)*, Lovište *(Capo Gomena)*, Nakovanj *(Naccovano)*, Orebić *(Sabbioncello)*, Oskorušno *(Sòrbola)*, Pijavičino *(Magnadore)*, Podgorje *(Sottomonte)*, Podobuće *(Abbuccia)*, Potomje *(San Tommaso dei Sorgo)*, Stankovići *(Stancòvici)*, Trstenik *(Trestenico)* a Viganj *(Rosario)*.

## Obyvateľstvo
V roku 2001 žilo v Orebići 4165 obyvateľov, z toho bolo 93 % Chorvátov, 1 % Srbov, 1 % Albáncov, 1 % Židov a 4 % obyvateľov inej alebo nezistenej národnosti.

## Iné projekty

## Referencie

Kategória:Sídla v Dubrovnícko-neretvianskej župe
Asociácia organizácií spisovateľov Slovenska

náhľad|Sídlo na Laurinskej 2 v Bratislave

**Asociácia organizácií spisovateľov Slovenska** (skr. **AOSS**) vznikla v roku 1990 ako strešná organizácia viacerých spisovateľských organizácií, ktoré vznikali po roku 1989. Jej vznik si vyžiadalo ministerstvo kultúry pre zjednodušenie komunikácie. Po čase z AOSS vystúpil Spolok slovenských spisovateľov (SSS). AOSS je do dnešných dní organizáciou organizácií a nemá vlastnú členskú základňu. 

AOSS je vydavateľom časopisu ''Romboid'', organizuje súťaž v poézii "*Wolkrova Polianka*", udeľuje literárnu "Cenu AOSS" a cenu pre zahraničných prekladateľov slovenskej literatúry - "Cenu P. O. Hviezdoslava". Predsedom AOSS je od 16.11.2021 prozaik a publicista Peter Juščák. 

## Členské organizácie
*Klub nezávislých spisovateľov
*Klub spisovateľov literatúry faktu
*Obec spisovateľov Slovenska
*Slovenské centrum PEN
*Spolok maďarských spisovateľov na Slovensku
*Spolok ukrajinských spisovateľov na Slovensku

## Externé odkazy
* Oficiálna webová stránka AOSS https://www.facebook.com/pg/AOSS.AOSS.AOSS/about/?ref=page_internal

Kategória:Slovenské zväzy
Kategória:Organizácie založené v 1990
Madhouse

**MADHOUSE Inc.** (jap.: 株式会社 マッドハウス, *Kabušiki gaiša Maddohausu*) je japonská spoločnosť zaoberajúca sa animáciou a výrobou animovaných seriálov a filmov, teda anime.

## Zoznam vytvorených anime
* *[[A Wind Named Amnesia]]*
* *[[Allison & Lillia]]*
* *[[Ace o Nerae!]]*
* *[[Akagi (manga)|Akagi]]*
* *[[Animatrix]]*
* *[[Aquarian Age: Sign for Evolution]]*
* *[[Azuki-chan]]*
* *[[Barefoot Gen]]*
* **'
* **'
* *[[Bio Hunter]]*
* *[[Beyblade]]* (všetky série)
* *[[Birdy the Mighty]]*
* *[[Black Lagoon]]*
* *[[Bobby ni Kubittake]]*
* *[[Boogiepop Phantom]]*
* *[[Cardcaptor Sakura]]*
* *[[Carried by the Wind: Tsukikage Ran]]*
* *[[Chance Pop Session]]*
* *[[Chobits]]*
* *[[Chi's Sweet Home]]*
* *[[Claymore (manga)|Claymore]]*
* *[[Clover]]*
* *[[Cyber City Oedo 808]]*
* *[[Death Note]]*
* *[[Demon City Shinjuku]]*
* *[[Dennou Coil]]*
* *[[Devil May Cry]]*
* *[[Di Gi Charat]]*
* *[[Di Gi Charat Nyo]]*
* *[[Dragon Drive]]*
* *[[Galaxy Angel]]*
* *[[Gokusen]]*
* *[[Gungrave]]*
* *[[Gunslinger Girl]]*
* *[[Hajime no Ippo]]*
* *[[Hellboy Animated: Sword of Storms]]*
* *[[Hellboy Animated: Blood and Iron]]*
* *[[Hellboy Animated: Iron Shoes]]*
* **'
* ''[[Ichigo 100%]]''
* ''[[Ikkitousen]]''
* ''[[Kaiba]]''
* ''[[Kaibutsu Oujo]]''
* ''[[Kaiji]]''
* ''[[Kamen no Maid Guy]]''
* ''[[Kemonozume]]''
* ''[[Kiba]]''
* ''[[Killer 7]]''
* ''[[Lament of the Lamb]]''
* ''[[Last Order: Final Fantasy VII]]''
* ''[[Majin Tantei Nougami Neuro]]''
* ''[[Master Keaton]]''
* ''[[MapleStory]]''
* ''[[Metropolis (anime)|Metropolis]]''
* ''[[Millennium Actress]]''
* ''[[Mokke]]''
* ''[[Monster]]''
* ''[[Nana]]''
* **'
* *[[Nineteen19]]*
* *[[Ninja Scroll]]*
* *[[Oh! Edo Rocket]]*
* *[[Otogi-Jūshi Akazukin]]*
* *[[Paprika (film)|Paprika]]*
* *[[Paradise Kiss]]*
* *[[Paranoia Agent]]*
* *[[Perfect Blue]]*
* *[[Record of Lodoss War]]*
* *[[Reign]]*
* *[[Shigurui]]*
* *[[Stitch!]]*
* *[[Sutoroberí panikku!]]*
* *[[Sweet Valerian]]*
* *[[Tenjou Tenge]]*
* *[[Texhnolyze]]*
* *[[Todd McFarlane's Spawn]]*
* *[[Toki wo Kakeru Shoujo]]*
* *[[Tokyo Babylon]]*
* *[[Tokyo Godfathers]]*
* *[[Trigun]]*
* *[[Trigun X]]*
* *[[Tsuki no Warutsu]]*
* *[[Unico]]*
* *[[Uninhabited Planet Survive!]]*
* *[[Vampire Hunter D: Bloodlust]]*
* *[[Wicked City]]*
* *[[Wing Commander Academy]]*
* **
* *[[X (manga)|X]]*
* *[[Yona Yona Penguin]]*
* *[[Yume Tsukai]]*

## Iné projekty

Kategória:Anime
Kategória:Filmové podniky
Kategória:Japonské filmy
Letisko Đồng Hới

**Letisko Dong Hoi** () je letisko sídliace na západe Đồng Hớia, v mestskej časti Quảng Bình, Vietnam. 

## Aerolínie a destinácie
* Vietnam Airlines (Hanoj, Hočiminovo Mesto)

## Referencie

## Iné projekty

## Externé odkazy
* Dong Hoi airport put into use 

Kategória:Letiská vo Vietname
Kategória:Quảng Bình
Jantárová ulica

**Jantárová ulica** je ulica:
* v Bratislave, pozri Jantárová ulica (Bratislava)
* v Dunajskej Strede, pozri Jantárová ulica (Dunajská Streda)
* v Košiciach, pozri Jantárová ulica (Košice)
* v Piešťanoch, pozri Jantárová ulica (Piešťany)
* v Prešove, pozri Jantárová ulica (Prešov)
* v Žiline, pozri Jantárová ulica (Žilina)

## Pozri aj
* Jantárová cesta

Kategória:Rozlišovacie stránky – Ulice
Marcus Aurelius Olympius Nemesianus

**Marcus Aurelius Olympius Nemesianus** (koniec 3. storočia) bol rímsky básnik pôvodom z afrického Kartága. Pôsobil ako dvorský básnik za vlády cisárov Carina (283 – 285) a Numeriana (283 – 284), ktorým venoval svoje najvýznamnejšie dielo – básnickú skladbu *Cynegetica* (O love).

Nemesianus napísal viacero dlhších skladieb didaktického charakteru. Popri diele *Cynegetica* to boli ešte *Halieutica* (O rybolove) a *Nautica* (O moreplavbe). Zo všetkých troch skladieb sa nám dochovalo iba 325 úvodných hexametrov z jeho loveckej básne, v ktorých sa objavuje typický básnický motív, *recusatio* (odmietnutie), teda vyznanie, že básnik nie je schopný väčších básnických počinov, ako zmienené dielo. Rukopis, v ktorom sa Nemesianove *Cynegetica* dochovali, pôvodne školská pomôcka z 9. storočia, je s výnimkou úvodnej časti žiaľ príliš poškodený, aby bolo možné rekonštruovať zvyšok básne.

Nemesianovi sa tiež pripisujú štyri eklogy, pôvodne spojené s Titom Calpurniom Siculom. Uvažuje sa tiež o tom, že *Laus Herculis* (Chvála Herkula) pripisovaná Claudianovi je tiež Nemesianovým dielom.

## Literatúra
* 

## Externé odkazy
* Nemesianus (latinsky a anglicky na LacusCurtius)

## Zdroj

Kategória:Básnici starovekého Ríma
Publius Rutilius Lupus

**Publius Rutilius Lupus** bol rímsky rečník pôsobiaci za vlády cisára Tiberia, autor pojednania *De figuris sententiarum et elocutionis* (O figúrach a výrokoch). *De figuris* je skrátenou verziou staršej práce podobného razenia, ktorú vytvoril grécky rečník Gorgias (nie sofista Gorgias). Dochovaná podoba nie je úplná, ako to dosvedčujú aj zmienky o Lupovi u Quintiliana. Lupova práca je významná predovšetkým ako zdroj úryvkov z diel nedochovaných gréckych rečníkov.

Lupus je spomínaný aj v Ovídiovom zozname básnikov. Mohol byť synom Publia Rutilia Lupa, ktorý je spomínaný ako vyhranený prívrženec Pompeia

## Literatúra
* 

## Zdroje
* 

## Referencie

Kategória:Spisovatelia starovekého Ríma
Index podlažných plôch

**Index podlažných plôch**, alebo **Index podlažnej plochy (IPP)** vyjadruje intenzitu využitia územia a je definovaný ako pomer hrubej podlažnej plochy (m2) k celkovej výmere konkrétneho územia, resp. parcely a vyjadruje intenzitu využitia územia.

Za hrubú podlažnú plochu sa pritom považuje pôdorysná plocha všetkých plných nadzemných podlaží stavieb vrátane konštrukcií a vnútorných otvorov, okrem podkroví. Za podkrovie sa ráta podlažie, ktoré má len strešné či vikierové okná (okrem schodišťových, ktoré môžu byť aj v obvodovom plášti) a ktoré má nad plochou min. 33% podlažnej plochy šikmý strop a jeho steny naväzujúce na šikmý strop sú max.  vysoké. Za podzemné podlažie sa ráta také, ktoré má úroveň podlahy nižšie ako  pod úrovňou upraveného priľahlého terénu.

Kategória:Stavebníctvo
Aelius Donatus

**Aelius Donatus** (4. storočie) bol rímsky gramatik a učiteľ rečníctva, autor niekoľkých významných literárno-teoretických diel. O jeho živote vieme iba toľko, že bol učiteľom Hieronyma.

## Dielo
* komentár k Terentiovi – dochovaný celý až na oddiely týkajúce sa komédie *Heautontimoroumenos* (Sebatrapič), kompilácia starších prameňov
* komentár k Vergíliovi – dochovaný iba úvodný životopis Vergília (*Vita Vergilii*) čerpajúci zo strateného Suetoniovho diela a prvá časť komentáru k zbierke ''Bucolica''.
* *Ars grammatica* (Gramatika), delí sa na kratšiu *Ars minor* (Malá gramatika) a *Ars maior* (Veľká gramatika) – obe diela sú významnou príručkou latinskej gramatiky, ktorá bola používaná ako učebnica počas celého stredoveku. Malá gramatika sa zaoberá slovnými druhmi, Veľká gramatika štylistikou a metrikou.

Až do 19. storočia bol Aelius Donatus mylne stotožňovaný s Tiberiom Claudiom Donatom, iným autorom komentárov k Vergíliovi (*Interpretationes Vergilianae*), ktoré sa celé dochovali.

## Externé odkazy
*Ars Minor  (latinsky)
*Ars Maior (latinsky)
* Dielo Aelia Donata (latinsky)
*Corpus Grammaticorum Latinorum (latinsky)

## Literatúra
* 
* Schönberger, A.: *Die Ars minor des Aelius Donatus: lateinischer Text und kommentierte deutsche Übersetzung einer antiken Elementargrammatik aus dem 4. Jahrhundert nach Christus*, Frankfurt am Main: Valentia, 2008, ISBN 978-3-936132-31-1.
* Schönberger, A.: *Die Ars maior des Aelius Donatus: lateinischer Text und kommentierte deutsche Übersetzung einer antiken Lateingrammatik des 4. Jahrhunderts für den fortgeschrittenen Anfängeruntericht*, Frankfurt am Main: Valentia, 2009, ISBN 978-3-936132-32-8.

Kategória:Spisovatelia starovekého Ríma
Aemilius Papinianus

**Aemilius Papinianus** alebo **Papinián** (* 142, Emesa, rímska Sýria/Afrika† 212, Rím, Rímske cisárstvo) bol rímsky právnik a úradník, v rokoch 205212 veliteľ prétoriánskej gardy.

Spolu s Celsom a Salviom Iulianom predstavuje vrchol klasickej rímskej právnej vedy. Spolu s Gaiom, Paulom, Modestinom a Ulpianom patril podľa tzv. citačného zákona (426) k autorizovaným právnikom, ktorých výroky boli v neskorej antike považované za rozhodujúce, pričom v prípade rovnakého počtu zhodných mienok k určitej téme, mala Papinianova mienka nad ostatnými prevážiť. Študenti práva v treťom ročníku sa za čias cisára Justiniána učili prevažne diela Papiniana a preto boli nazývaní papinianisti.

## Život
Papinianus bol blízkym priateľom cisára Septimia Severa a sprevádzal ho aj na jeho výprave do Británie. Predpokladá sa, že mohol byť, tak ako Severova druhá manželka, Julia Domna, pôvodom zo Sýrie. Podľa jednej pasáže z *[[Historia Augusta]]* študoval právo spolu s cisárom u právnika Quinta Cervidia Scaevolu.

Svoju kariéru započal ako úradník štátnej pokladnice (*advocatus fisci*), neskôr bol asesorom prefekta prétoria a magistrom libellorum, teda právnikom, ktorý v rámci cisárskej kancelária dával právne posudky súkromným osobám. Za vlády Septima Severa sa stal veliteľom jeho telesnej stráže (prefektom prétoria).

Pred svojou smrťou zveril Septimius Severus výchovu svojich dvoch synov, Caracallu a Getu práve Papinianovi. Papinius sa pokúšal medzi bratmi udržať dobré vzťahy, čo sa mu však vypomstilo. Po zavraždení Getu v roku 212 sa Caracalla obrátil aj proti jeho prívržencom a medzi nimi bol zavraždený aj Papinianus.

## Dielo
Papinianus je autorom *Quaestiones libri XXXVII* (slov. 37 kníh otázok) a 19 kníh *Responsa libri XIX* (slov. 19 kníh odpovedí). Okrem toho napísal knihu *Definitiones* (slov. Definície) a spis *De adulteriis* (slov. O cudzoložstvách). V gréčtine mal vyjsť jeho spis o právomoci polície v meste. Jeho diela sa stali prameňom pre Codex Theodosianus a neskôr pre Codex Iustinianus a Digesta Iustiniani, kde tvoria asi 7% kompilovaného obsahu.

## Referencie

## Ďalšia literatúra
* 

Kategória:Právnici starovekého Ríma
Kategória:Spisovatelia starovekého Ríma
Kategória:Narodenia v 142
Kategória:Úmrtia v 212
Kategória:Popravení sťatím
Septimius Serenus

**Septimius Serenus** bol rímsky básnik patriaci k hnutiu *[[poetae novelli]]*, avantgarde, ktorá pôsobila na konci 2. a počas 3. storočia. Údajne skladal básne s bukolickou tematikou, a to neobvyklým jambickým dimterom. Z jeho tvorby sa nič nedochovalo.

## Literatúra
* 

Kategória:Básnici starovekého Ríma
Ensemble Studios

**Ensemble Studios** je herné vývojárske štúdio vlastnené spoločnosťou Microsoft. Ensemble Studios sa dostali do povedomia hráčov najmä vďaka úspešnej sérií strategických počítačových hier Age of Empires.

29. januára 2009 štúdio zaniklo a riaditeľ Tony Goodman založil nové nezávislé štúdio Robot Entertainment a časť zamestnancov prešla do nového študia.

## Pozri aj
* Genie – herný engine vyvinutý firmou Ensemble Studios

## Referencie

## Zdroj

## Externé odkazy
* Oficiálna stránka Ensemble Studios  

Kategória:Vývojárske a vydavateľské spoločnosti počítačových hier a videohier
Martin Jakubko

**Martin Jakubko** (* 26. február 1980, Chminianska Nová Ves) je slovenský futbalový reprezentant. Hral za Slovenské národné futbalové mužstvo na Majstrovstvách sveta 2010 v Južnej Afrike. Nastúpil v 88. minúte osemfinále turnaja, proti Holandsku a vybojoval pokutový kop. Za Slovenské národné futbalové mužstvo odohral doteraz 41 stretnutí a strelil 9 gólov.

Martin Jakubko hráva na pozícii útočníka a momentálne pôsobí v MFK Ružomberok.

## Klubová kariéra
### Začiatky
S futbalom začínal za futbalový oddiel OŠK Sokol v rodnej Chminianskej Novej Vsi. Pokračoval v mládežníckych mužstvách Sabinova a Lipian. Jakubkov prestup do prvoligového klubu Tatran Prešov sa uskutočnil 1. februára 2000. Za prešovský klub nastúpil premiérovo v najvyššej futbalovej súťaži v sezóne 1999/2000. Od 23. augusta 2001 až do 30. júna 2002 bol dvakrát na hosťovaní z Tatrana v druholigovom klube Bukocel Vranov. V roku 2003 bol Martin Jakubko na skúške v druholigovom čínskom klube Guang Žhou, k prestupu však nakoniec nedošlo. V sezóne 2003/2004 bol s 13 gólmi najlepším strelcom jesennej časti druhej najvyššej slovenskej futbalovej súťaže. Aj vďaka tomu, nenaplnil kontrakt v Prešove platný do leta 2004, ale dohodol sa s jesenným majstrom Corgoň ligy Duklou Banská Bystrica. Dohodu podpísal vtedy dvadsaťtriročný útočník v utorok 13.januára.

### Dukla Banská Bystrica

Oficiálne sa Martin Jakubko stal hráčom Banskej Bystrice 22. januára 2004. V Dukle nastal jeho výkonnostný vzostup. Banská Bystrica s tandemom Róbert Semeník a Martin Jakubko v útoku, siahala v sezóne 2003/2004 po titule. Nakoniec skončila o skóre druhá, za MŠK Žilina s rovnakým počtom bodov. Počas sezóny 2004/2005, sa stal oporou tímu. So 14. gólmi, bol najlepším strelcom mužstva pred Róbertom Semeníkom, ktorý mal na svojom účte 12. presných zásahov. Dukla obsadila v konečnej tabuľke najvyššej súťaže tretie miesto a na rovnakej pozícií, skončil aj Jakubko v tabuľke strelcov Corgoň ligy.

Jakubko sa predstavil s Duklou v 1. kole hlavnej súťaže Pohára UEFA 2004/2005. Futbalisti Dukly Banská Bystrica postúpili do hlavnej súťaže cez azerbajdžanský FC Karabach a švajčiarsky FC Wil 1900. Bystrica napokon v 1.kole dvakrát podľahla Benfike Lisabon (0:3, 0:2). O rok neskôr nastúpil za Bystricu v 2. predkole Pohára UEFA 2005/2006 aj proti poľskému tímu Groclin Grodzisk, ktorý Duklu vyradil po vysokom víťazstve 4:1. 

Martin Jakubko strelil v Pohári UEFA v bystrickom drese jediný gól, a to v nadstavenom čase domáceho zápasu proti FC Wil 1900, upravoval na konečných 3:1.

## Referencie

## Iné projekty

## Externé odkazy
* Jakubko: Chcem byť hlavne doma a doma je aj v Bystrici
* Martin Jakubko na National Football Teams
* Martin Jakubko na footballdatabase.com
* Martin Jakubko na transfermarkt.de 

Kategória:Žijúci ľudia
Kategória:Slovenskí futbalisti
Kategória:Hráči 1. FC Tatran Prešov
Kategória:Hráči FK Dukla Banská Bystrica
Kategória:Hráči FK Saturn Ramenskoje
Kategória:Hráči FK Chimki
Kategória:Hráči FK Moskva
Kategória:Hráči Majstrovstiev sveta vo futbale 2010
Kategória:Osobnosti z Chminianskej Novej Vsi
Youri Djorkaeff

**Youri Djorkaeff** (* 9. marec 1968, Lyon, Francúzsko) je bývalý francúzsky futbalový reprezentant, ktorý hrával ako profesionál 22 rokov.

Djorkaeff bol členom tímu Francúzska na na Euro 96, kde vypadli v semifinále. O dva roky neskôr, sa stal majstrom sveta. V roku 2000 bolo Francúzsko na Euro 2000 prvé.

## Iné projekty

## Externé odkazy
* Profil na FIFA.com
* Profil na National-Football-Teams.com

Kategória:Francúzski národní futbalisti
Kategória:Hráči Grenoble Foot 38
Kategória:Hráči RC Strasbourg
Kategória:Hráči AS Monaco FC
Kategória:Hráči Paris Saint-Germain FC
Kategória:Hráči FC Internazionale Miláno
Kategória:Hráči 1. FC Kaiserslautern
Kategória:Hráči Bolton Wanderers FC
Kategória:Hráči Blackburn Rovers FC
Kategória:Hráči Red Bull New York
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Majstri sveta vo futbale
Kategória:Majstri Európy vo futbale
Kategória:Osobnosti z Lyonu
Environmentálna geológia

**Environmentálna geológia** je veda zaoberajúca sa geologickými podmienkami existencie a rozvoja ľudskej spoločnosti a jej spätných vplyvoch na geologické prostredie. Patrí medzi aplikované geologické vedy. Má interdisciplinálne postavenie na rozhraní viacerých geologických odborov ako je inžinierska a ložisková geológia ale tiež environmentalistiky. Súvisí tiež podstatnou mierou s ďalšími prírodnými, technickými a socioekonomickými vedami. Jej úlohou je podieľať sa na starostlivosti o racionálne využívanie geologického prostredia v súlade s koncepciou trvalo udržateľného rozvoja. Environmentálno-geologický pohľad by mal byť dôležitý pri posudzovaní využívania geopotenciálov a prevencii geobariér.

## Referencie


Kategória:Geológia
Joachim Löw

**Joachim Löw** [joʔaˈxiːm løːf] prezývaný aj *Jogi* (* 3. február 1960, Schönau, Nemecko) je bývalý nemecký futbalista. Od roku 2006 do roku 2021 bol futbalovým trénerom Nemecka.

## Kariéra
### Reprezentačná
Trénerom Nemecka sa stal po odchode Jürgena Klinsmanna. Dovtedy pôsobil ako jeho asistent. V zápase Eura 2008 v zápase skupiny B medzi Rakúskom a Nemeckom bol vylúčený spolu s trénerom Rakúska Josefom Hickersbergerom.

V októbri 2008 ho Michael Ballack kritizoval za to, že v nemeckej reprezentácii nie je úcta k starším hráčom. Ballack sa mu ospravedlnil. Keďže Torsten Frings súhlasil s Ballackovým názorom, uvažoval o konci reprezentačnej kariéry. Podľa Löwa by sa mu za to mal Frings ospravedlniť.

## Referencie

## Iné projekty

Kategória:Nemeckí futbalisti
Kategória:Nemeckí futbaloví tréneri
Kategória:Hráči SC Freiburg
Kategória:Hráči VfB Stuttgart
Kategória:Hráči Eintracht Frankfurt
Kategória:Hráči Karlsruher SC
Kategória:Hráči FC Schaffhausen
Kategória:Hráči FC Winterthur
Kategória:Hráči FC Frauenfeld
Kategória:Tréneri Majstrovstiev sveta vo futbale 2010
Gaius Iulius Victor

**Gaius Iulius Victor** (4. storočie) bol rímsky rečník a autor učebnice rétoriky *Ars rhetorica*. Sám pochádzal veľmi pravdepodobne z Galie a odvoláva sa na iného autora rečníckej literatúry menom Marcomannus, ktorého meno poukazuje na germánsky pôvod. Iulius Victor je dôležitým dokladom, ako rímska kultúra prenikala do nerímskeho prostredia a ako tu bola prijímaná.

*Ars rhetorica* je v mnohom dlžná Quintilianovej textovej kritike.

## Literatúra
* 

## Zdroje

* 

Kategória:Spisovatelia starovekého Ríma
Bezpečnostný token

right|thumb|SecurID tokeny od RSA Security

**Bezpečnostný token** alebo **hardvérový token** alebo skrátene iba **token** je fyzické hardvérové zariadenie určené na autorizáciu v informačnom systéme. Tento termín môže znamenať aj softvérový token.

Tieto zariadenia sú obyčajne dostatočne malé na to, aby mohli byť uschované vo vrecku alebo v peňaženke a bývajú navrhované tak, aby na ne bolo možné pripevniť klasické kľúče. Niektoré môžu obsahovať kryptografické kľúče, ako napríklad digitálny podpis alebo biometrické dáta, napríklad odtlačok prsta. Niektoré prevedenia sú v teplo odolnom puzdre, iné môžu mať malé tlačidlá na zadanie PIN kódu.

Fungujú na princípe neustále sa meniaceho kódu, ktorý sa zobrazuje na displeji tokenu a ktorý slúži ako autentifikačný kód na vstup do informačného systému spolu s identifikačnými údajmi držiteľa. Každý kód má časovo obmedzenú platnosť a používateľ je informovaný aj o tom, ako dlho ešte bude daný kód platný. Po vypršaní času platnosti sa automaticky kód zmení.

Tokeny sa používajú predovšetkým v aplikáciách, kde je vyžadovaná vysoká bezpečnosť, napríklad v systémoch internetového bankovníctva.

Kategória:Počítačová bezpečnosť
BitComet

**BitComet** je torrentový klient pre platformu Windows, napísaný v programovacom jazyku C++. V súčasnosti (jún 2008) patrí medzi najrozšírenejšieho klienta pre siete P2P. BitComet obsahuje reklamu, avšak od verzie 0.89 môže byť užívateľom vypnutá.

## Funkcie
* simultánne  Downloady
* Download-čakanie v poradí
* vybranie jednotlivých súborov zo súborov torrentu 
* Chat 
* Port-Mapping
* n- filtrovanie IP adresy

## Pozri aj
* torrent
* Azureus (Filesharing-Client)

## Externé odkazy
* bitcomet.com – oficiálna stránka  Bitcomet (angl.)

Kategória:BitTorrent
Kategória:P2P siete
Rutilius Taurus Aemilianus Palladius

**Rutilius Taurus Aemilianus Palladius** (4. storočie) bol  rímsky spisovateľ, autor diela *Opus agriculturae* (Poľnohospodárske práce) označovaného tiež názvom *De Re Rustica* (O poľnohospodárstve). Pohľad, ktorý prevláda v 14-dielnej knihe, prezrádza, že autor diela patril k bohatej veľkostatkárskej aristokracii v západnej časti Rímskej ríše, konzervatívnej vrstve veľkých pozemkových vlastníkov, ktorá sa bránila prechodu k novým technológiám a následným spoločenským zmenám.

Knihy II-XIII *Opus agriculturae* sa mesiac po mesiaci zaoberajú poľnohospodárskymi prácami určenými na každý mesiac v roku. Posledná kniha XIV, označená vlastným názvom *De Insitione* (O ovocných stromoch) je zložená v elegickom distichu. Ide o odkaz klasického rímskeho spisovateľa náučnej prózy o poľnohospodárstve, Palladiovho predchodcu Iunia Moderata Columellu. Palladius mimo neho čerpal i z diel Catona Staršieho a encyklopedistu Varrona.

## Externé odkazy
*''Opus agriculturae'' (latinsky)
*Raný anglický preklad Palladia (anglicky)

## Literatúra
* 

## Zdroj

Kategória:Básnici starovekého Ríma
Marius Plotius Sacerdos

**Marius Plotius Sacerdos** (3. alebo 4. storočie) bol rímsky gramatik a autor spisu *De metris* (O metre).

## Literatúra
* 

Kategória:Spisovatelia starovekého Ríma
Publilius Optatianus Porfyrius

**Publilius Optatianus Porfyrius** bol rímsky básnik pôsobiaci za vlády cisára Konštantína. 

Optatianus pochádzal pravdepodobne z Afriky. Býva stotožňovaný s Publiliom Optatianom, ktorý zastával úrad mestského prefekta (*praefectus urbi*) v rokoch 329 a 333. Keď upadol pred cisárom do nemilosti, podarilo sa mu získať priazeň zväzkom oslavných básní. Hoci sám Optatianus bol príslušníkom pohanskej senátorskej šľachty, niektoré z jeho básní obsahujú kresťanské motívy.

Pod Optatianovým menom sa dochovalo 28 básní, z ktorých 20 tvorilo súbor oslavných skladieb cisárovi. Po obsahovej stránke sú verše pomerne chabé, o to zaujímavejšia je ale ich forma. Niektoré z básní sú napríklad písane v štvorci a tvoria báseň pri čítaní zľava doprava aj zhora nadol. V iných básňach sú farebným atramentom vyznačené z písmen rôzne predmety, pričom písmená, ktoré ich tvoria, dávajú dokopy vtipné heslá alebo ďalšie verše. Jedna z básní môže byť čítaná odpredu i odzadu, pričom v oboch prípadoch dáva zmysel a udržuje si aj metrum. K dielu je priložený aj list vyjadrujúci obdiv nad básnikovým majstrovstvom od cisára a ďakovná odpoveď Optatiana.

## Externé odkazy
* Optatianovo dielo (latinsky)

## Literatúra
* 

## Zdroj

Kategória:Básnici starovekého Ríma
Beran (priezvisko)

**Beran** je české priezvisko s významom baran. Najrozšírenejšie je v Prahe a Plzni. Na Slovensku je najčastejšie v Považskej Bystrici, Veľkom Rovnom (okres Bytča) a Bratislave. 

## Známi nositelia
Pozri v článku Beran.

Kategória:České priezviská
Kategória:Priezviská v Česku
Kategória:Priezviská na Slovensku
Kategória:Priezviská v Rakúsku
Kategória:Priezviská v Nemecku
Token

**Token** môže byť:
* blok textu v informatike, pozri Token (text)
* zabezpečovací mechanizmus, pozri bezpečnostný token
* v dejinách Predného východu malý hlinený objekt, ktorý približne od 9. tisícročia do 4. tisícročia pred Kr. slúžil (asi) pri obchodných a právnych transakciách ako zástupný objekt pre reálny objekt (plodinu, výrobok a pod.), ktorému sa tvarom podobal

## Pozri aj
* Token ring
Formalizmus (literatúra)

**Formalizmus** je v histórii literárnej vedy hnutie v ruskej literárnej vede, ktorá pred revolúciou 1917 vzišlo z Moskovského lingvistického krúžku.

Kategória:Literatúra
Slavomíra Sľúková

**Slavomíra Sľúková** (* 18. november 1981, Príbelce) je bývalá slovenská atlétka venujúca sa skoku o žrdi. V tejto disciplíne je aj slovenskou rekordérkou. Tento výkon sa jej podarilo skočiť dvakrát. 2. februára 2008 na halovom mítingu v Budapešti a 24. mája 2008 v Španielsku na mítingu vonku. Je sestrou futbalistu Mariána Sľúku a členkou klubu AK Spartak Dubnica nad Váhom. 

## Referencie

Kategória:Osobnosti z Príbeliec
Kategória:Slovenskí žrdkári
Kategória:Pretekári AK Spartak Dubnica nad Váhom
Prvá ulica

**Prvá ulica** je ulica:
* v Bratislave, pozri Prvá ulica (Bratislava)
* v Komárne, pozri Prvá ulica (Komárno)
* v Liptovskom Mikuláši, pozri Prvá ulica (Liptovský Mikuláš)
* v Šamoríne, pozri Prvá ulica (Šamorín)

## Pozri aj
* Prvá priečna ulica

Kategória:Rozlišovacie stránky – Ulice
Štvrtá ulica

**Štvrtá ulica** je ulica:
* v Bratislave, pozri Štvrtá ulica (Bratislava)
* v Žiline, pozri Štvrtá ulica (Žilina)

Kategória:Rozlišovacie stránky – Ulice
Bratislavská ulica

**Bratislavská ulica** je ulica:
* v Bratislave, pozri Bratislavská ulica (Bratislava)
* v Dubnici nad Váhom, pozri Bratislavská ulica (Dubnica nad Váhom)
* v Galante, pozri Bratislavská ulica (Galanta)
* v Holíči, pozri Bratislavská ulica (Holíč)
* v Kolárove, pozri Bratislavská ulica (Kolárovo)
* v Košiciach, pozri Bratislavská ulica (Košice)
* v Modre, pozri Bratislavská ulica (Modra)
* v Nitre, pozri Bratislavská ulica (Nitra)
* v Novom Meste nad Váhom, pozri Bratislavská ulica (Nové Mesto nad Váhom)
* v Pezinku, pozri Bratislavská ulica (Pezinok)
* v Piešťanoch, pozri Bratislavská ulica (Piešťany)
* v Prešove, pozri Bratislavská ulica (Prešov)
* v Senci, pozri Bratislavská ulica (Senec)
* v Seredi, pozri Bratislavská ulica (Sereď)
* vo Svätom Jure, pozri Bratislavská ulica (Svätý Jur)
* v Trnave, pozri Bratislavská ulica (Trnava)
* vo Veľkých Kapušanoch, pozri Bratislavská ulica (Veľké Kapušany)
* vo Veľkom Mederi, pozri Bratislavská ulica (Veľký Meder)
* v Žiline, pozri Bratislavská ulica (Žilina)
* bývalý názov zaniknutej ulice v Petržalke, pozri Vŕbová ulica (zaniknutá)

## Pozri aj
* Bratislavská cesta
* Rue de Presbourg

Kategória:Rozlišovacie stránky – Ulice
Ulica
Lejateľnosť

**Lejateľnosť** je komplexná vlastnosť ktorú majú kovy určené na liatie. Zahŕňa nasledovné vlastnosti:
* dobrú tekutosť - zabiehavosť
* netvorenie bublín
* malú zmrštivosť
Skúška lejateľnosti sa vykonáva liatím do špirálovej drážky skúšobnej formy, pokiaľ sa nezaplní vtok. Po vychladnutí sa zisťuje pokiaľ sa kov v drážke dostal, a premeraním rozmerov sa zisťuje nakoľko sa kov zmrštil.

## Zdroje
* Hluchý M. a kol.: Technológia. Alfa Bratislava, 1977.
Kategória:Odlievanie
Kategória:Technologické vlastnosti materiálov
Braňo Hochel

Doc. PhDr. **Braňo Hochel**, CSc. (* 22. júl 1951, Bratislava – † 11. apríl 2015, tamtiež) bol slovenský spisovateľ, literárny vedec, translatológ, sociálny dialektológ, prekladateľ, publicista, politik a vysokoškolský pedagóg.

Učil na Filozofickej fakulte Univerzity Komenského a od roku 2001 bol šéfredaktorom Revue aktuálnej kultúry RAK. Bol autorom niekoľkých básnických zbierok, knihy poviedok a odborných publikácií.

Ako politik zastával funkciu poslanca za bratislavskú mestskú časť Petržalka a neskôr funkciu 1. námestníka primátora Bratislavy, obnovil Demokratickú stranu po jej pohltení SDKÚ.

## Dielo

### Próza
* *Gombíky* (1997)
* *ThE ABBA alebo Tato je tatut!* (2013)

### Poézia
* *Úryvky z kríža* (1970)
* *Predvčerom sme sa krásne milovali* (1987)
* *Vo štvrtok a iné predbežne* (1992)
* *Mr Perplex a jeho žiaci* (2009)
* *Struny* (2012)

### Dráma
* *Nočný komorný koncert* (1981, rozhlasová hra)

### Odborná literatúra
* *[[Slovník slovenského slangu]]* (1993)

### Literárna veda
* *Portréty svetových spisovateľov* (1989, spoluautor)
* *Preklad ako komunikácia* (1990)
* *Kontinuita a diskontinuita* (2011)

### Scenáristika
* *O dievčine rozprávočke* (televízna hra pre deti)
* *O smelom krajčírikovi* (televízna hra pre deti)
* *Spevák Peter* (televízna hra pre deti)

### Prekladateľská činnosť
* *Z liverpoolskej scény* (1986)

## Referencie

## Ocenenia
* 1996: Poviedka 1996, hlavná cena

## Externé odkazy
* 
* Diela Braňa Hochela v súbornom katalógu Slovenskej národnej knižnice
* Braňo Hochel: Sulík ma vyškrtol správne – rozhovor Karola Sudora v Denníku N (2010)

Kategória:Slovenskí spisovatelia
Kategória:Slovenskí politici
Kategória:Politici DS
Kategória:Predsedovia slovenských politických strán
Kategória:Fulbrightovi štipendisti
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave
Kategória:Laureáti súťaže Poviedka
Kategória:Osobnosti z Bratislavy
Brusnicová ulica

**Brusnicová ulica** je ulica:
* v Bratislave, pozri Brusnicová ulica (Bratislava)
* v Košiciach, pozri Brusnicová ulica (Košice)

Kategória:Rozlišovacie stránky – Ulice
Brnianska ulica

**Brnianska ulica** je ulica:
* v Bratislave, pozri Brnianska ulica (Bratislava)
* v Malackách, pozri Brnianska ulica (Malacky)
* v Trenčíne, pozri Brnianska ulica (Trenčín)

## Pozri aj
* Brnenská ulica

Kategória:Rozlišovacie stránky – Ulice
Kategória:Pomenovania podľa Brna
Severný Mále

**Severný Mále** (*Mále Atolu Uturuburi* doslova "Severný atol Mále", angl. prepis "Maale Atholhu Uthuruburi") je prírodný atol na Maldivách v Indickom oceáne. Je súčasťou administratívneho atolu Káfu. Nachádza sa na ňom 51 ostrovov, 13 obývaných z toho 7 stálo, a jeden (Hululé) na ktorom je zriadené letisko, zvyšné ostrovy sú neobývané. Na tomto atole sa nachádza hlavné mesto Maldív Male. Niekedy sa za súčasť Mále Atolu Uturuburi považuje aj atol Gáfaru,  severnejšie, oddelený prielivom Gáfaru Kandu.

[vľavo|150px|Ostrov [Male.|náhľad]]
Mále Atolu Uturuburi sa nachádza na východnej časti Maldív. Od Južného Malé ho oddeľuje prieliv Vádú Kandu (ang. Vaadhoo Kandu), široký .  juhozápadne sa nachádza zemepisný atol Ari. Na atole sa sústreďuje väčšina obyvateľstva Maldív, a to hlavne vďaka hlavnému mestu Male.

Atol je dlhý asi  (severojužným smerom) a asi  široký (východo-západným smerom). Je oválneho tvaru s vyčnievajúcim "nosom" na východnej strane. Na atole je okolo 40 plytčín, z ktorých najväčšia je Diffusi dlhá až .

Obývané atoly: Diffusi, Gáfaru, Himmafusi, Hurá, Kásidú, Tulusdú a hlavné mesto Malé

## Externé odkazy
Stránka Oceandots + obrázok atola z vesmíru 

Kategória:Káfu